# RAC 105 TV

RAC 105 TV, antigament conegut com a 105 TV, fou un canal musical privat català que emetia videoclips de música actual i grans èxits. Va començar les seves emissions el 9 de febrer del 2008 pel quart canal del múltiplex d'Emissions Digitals de Catalunya, i va deixar d'emetre el primer de juny del 2020 per a donar pas a Fibracat TV.
El primer videoclip emès per aquest canal va ser Video Killed the Radio Star del grup anglès The Buggles, casualment, el mateix que va inaugurar l'emissió de l'MTV. L'últim videoclip que s'emeté el primer de juny del 2020, quan desaparegué el senyal a les 6:09 del matí, va ser Breathin d'Ariana Grande.
Des de l'inici d'emissions s'anomenà 105 TV, fins que al 25 de gener de 2010 el canal canvià aquesta denominació per RAC 105 TV, unificant la marca amb l'emissora de ràdio del mateix nom, amb la qual compartí web des de llavors.

## Logotips

Durant la seva història, va tenir tres imatges corporatives corresponents a l'etapa com a 105 TV i a l'etapa RAC 105 TV:
* Des del 2008 fins al 2010
* Des del 2010 fins al 2017
* Des del 2017 fins al 2020

## Programes i programació

* Artista 105: repàs de trajectòries musicals d'artistes de pop-rock. S'emetia els dimarts de 22h a 23h i els dissabtes de 14h a 15h.
* Live 105: concerts i música en directe. S'emetia els divendres de 22h a 23h i els diumenges de 14h a 15h.
* Top 105: llista de les 10 peces més destacades del moment. S'emetia de dilluns a divendres de 21h a 22h.
La resta de la programació s'omplia amb una selecció de videoclips de música actual i grans èxits. Segons la franja del dia en què s'emetien, rebien un nom diferent: Matí 105 (de dilluns a divendres de 6h a 10h), Nit 105 (de dilluns a divendres de 23h a 6h i els dissabtes i diumenges de 22h a 6h) i Fórmula 105 (de dilluns a divendres de 10h a 14h i de 15h a 21, i els dissabtes i diumenges de 6h a 14h i de 15h a 22h).

## Audiències

| Any | Gener | Febrer | Març | Abril | Maig | Juny | Juliol | Agost | Setembre | Octubre | Novembre | Desembre | Mitjana anual |
| 2011 | | | | | | | | 0,2% | 0,2% | | | | |
| 2020 | 0,1% | 0,1% | 0,1% | 0,0% | 0,0% | | | | | | | | |

## Vegeu també

* Emissions Digitals de Catalunya

## Referències

* ↑ 105 TV, nou canal digital, El Punt.
* ↑ «Fibracat TV fa créixer l'oferta de televisió en català». Diari Ara, 31-05-2020.
* ↑ «Canvi de RAC 105 TV a Fibracat TV», 01-06-2020. [Consulta: 1r juny 2020].
* ↑ RAC 105 també serà una televisió
* ↑ «Programació de RAC 105 TV». Arxivat de l'original el 2010-04-07. [Consulta: 7 maig 2010].
* 1 2 «La 1 destrona a Telecinco, laSexta adelanta a Cuatro y Antena 3 sigue al alza en el inicio de curso». VerTele, 01-10-2011. Arxivat de l'original el 2011-10-01. [Consulta: 1r octubre 2011].
* ↑ «Análisis mensual del comportamiento de la audiencia televisiva: Enero 2020» (en castellà). Barlovento Comunicación. Arxivat de l'original el 2020-02-01. [Consulta: 1r febrer 2020].
* ↑ «Análisis mensual del comportamiento de la audiencia televisiva: Febrero 2020» (en castellà). Barlovento Comunicación. Arxivat de l'original el 2020-03-03. [Consulta: 3 març 2020].
* ↑ «Análisis mensual del comportamiento de la audiencia televisiva: Marzo 2020» (en castellà). Barlovento Comunicación. Arxivat de l'original el 2020-10-01. [Consulta: 4 abril 2020].
* ↑ «Análisis mensual del comportamiento de la audiencia televisiva: Abril 2020» (en castellà). Barlovento Comunicación. [Consulta: 7 maig 2020].
* ↑ «Análisis mensual del comportamiento de la audiencia televisiva: Mayo 2020» (en castellà). Barlovento Comunicación. Arxivat de l'original el 2020-06-05. [Consulta: 1r juny 2020].